Document ID: /roh_data/filtered/swiss_laws_in_ROHinterleaved.jsonl.gz/33113

This text was translated from FR into Rumantsch Grischun.

Le Secrétariat d’État à la formation, à la recherche et à l’innovation (SEFRI) édicte des ordonnances portant sur la formation professionnelle initiale. Il le fait à la demande des organisations du monde du travail ou, au besoin, de son propre chef. Les ordonnances sur la formation fixent en particulier:a. les activités faisant l’objet d’une formation professionnelle initiale et la durée de celle-ci;b. les objectifs et les exigences de la formation à la pratique professionnelle;c. les objectifs et les exigences de la formation scolaire;d. l’étendue des contenus de la formation et les parts assumées par les lieux de formation;e. les procédures de qualification, les certificats délivrés et les titres décernés. Les procédures de qualification des formations non formelles se fondent sur les ordonnances correspondantes. ... Nouvelle expression selon le ch. I 8 de l’O du 15 juin 2012 (Réorganisation des départements), en vigueur depuis le 1 janv. 2013 (RO 2012 3655). Il a été tenu compte de cette mod. dans tout le texte. Introduit par l’art. 21 ch. 2 de la loi du 18 juin 2004 sur les publications officielles  (RO 2004 4929; FF 2003 7047). Abrogé par l’annexe ch. 4 de la LF du 26 sept. 2014, avec effet au 1 janv. 2016 (RO 2015 3977; FF 2013 6325).

Il Secretariat da stadi per furmaziun, retschertga ed innovaziun (SEFRI) decretescha ordinaziuns da furmaziun per il sectur da la furmaziun fundamentala professiunala. El decretescha quellas sin proposta da las organisaziuns dal mund da lavur u, en cas da basegn, da sai anor. Las ordinaziuns da furmaziun reglan spezialmain:a. l’object e la durada da la furmaziun fundamentala;b. las finamiras e las pretensiuns da la furmaziun pratica professiunala;c. las finamiras e las pretensiuns da la furmaziun da scola;d. la dimensiun dals cuntegns da la furmaziun e las parts che vegnan surpigliadas dals lieus da furmaziun;e. las proceduras da qualificaziun, ils attestats ed ils titels. Las proceduras da qualificaziun per las furmaziuns betg formalas sa basan sin las ordinaziuns da furmaziun correspundentas. ... Designaziun tenor la cifra I 8 da l’O dals 15 da zer. 2012 (reorganisaziun dals departaments), en vigur dapi il 1. da schan. 2013 (AS 2012 3655). Questa midada è vegnida resguardada en l’entira lescha. Integrà tras l’art. 21 cifra 2 da la LF dals 18 da zer. 2004 davart las publicaziuns uffizialas (AS 2004 4929; BBl 2003 7711). Abolì tras la cifra 4 da l’agiunta da la LF dals 26 da sett. 2014, cun effect dapi il 1. da schan. 2016 (AS 2015 3977; BBl 2013 7057).